Grev Dracula (figur)

Grev Dracula er fiktiv figur som ble introdusert i Bram Stokers gotiske roman Dracula fra 1897. Boken har inspirert mange andre romaner og noveller om samme figur, samt en rekke skrekkfilmer. I romanen er Dracula en transilvansk vampyrgreve, som har overlevd i århundrer ved å suge blod av andre mennesker. Dracula reiser til England, hvor han blir jaktet på av professor Van Helsing. Figuren har blitt en arketypisk skikkelse i populærkulturen.

Det har blitt påstått at Bram Stoker lot seg inspirere av den rumenske fyrsten Vlad Draculas liv. Nyere forskning har imidlertid vist at dette neppe var tilfellet. Stoker støtte bare på navnet og brukte det i romanen sin, som han allerede hadde begynt å skrive. Assosiasjonen har likevel hatt stor betydning for rumensk turisme.

Det amerikanske filminstituttet (AFI) har kåret Dracula i Bela Lugosis skikkelse til filmhistoriens 33. beste skurkefigur.

Dracula på film 
Flere skuespillere har spilt Dracula på film:
 Nosferatu (1922), med Max Schreck som Dracula / Grev Orlok
 Dracula (1931), med Bela Lugosi som Dracula
 Son of Dracula (1943), med Lon Chaney jr. som Dracula
 House of Dracula (1945), med John Carradine som Dracula
 Dracula (1958), med Christopher Lee som Dracula
 Blood for Dracula (1974), med Udo Kier som Dracula
 Nosferatu – Nattens vampyr (1979), med Klaus Kinski som Dracula
 Dracula (1979), med Frank Langella som Dracula
 Bram Stoker's Dracula (1992), med Gary Oldman som Dracula
 Dracula: Dead and Loving It (1995), med Leslie Nielsen som Dracula
 Dracula 2000 (2000), med Gerard Butler som Dracula
 Shadow of the Vampire (2000), med Willem Dafoe som Max Schreck, som spiller Orlok
 Van Helsing (2004), med Richard Roxburgh som Dracula
 Blade: Trinity (2004), med Dominic Purcell som «Drake» / Dracula
 Dracula Untold (2014), med Luke Evans som Vlad Tepes / Dracula

Referanser

Eksterne lenker 
 

Litterære figurer
Filmfigurer
Vampyrer